La Biblioteca Infantil rep la visita de María Torres i Toni Cabo en una nova vesprada d’animació lectora
2025-07-24

En vespres de la celebració del Dia Internacional del Llibre, la Biblioteca Infantil de Burjassot ha programat una nova vesprada gratuïta d’animació lectora en la qual els seus participants coneixeran l’escriptora María Torres i l’il·lustrador Toni Cabo, que presentaran en aqueix espai municipal la publicació “Ai, quina Gràcia”!.

Una divertida vesprada d’animació lectora que tindrà lloc el dimecres 22 d’abril a les 18 hores i que està pensada per a xiquets a partir de set anys que tindran l’oportunitat de conéixer la publicació a través d’un vídeo i de diferents i divertides imatges que mostraran María i Toni.

Ai, quina Gràcia!, té com a protagonista a Gràcia, una xicoteta i revoltosa xiqueta que, en ocasions, embolica una mica a la gent i les coses que fa. A través de Gràcia, els xiquets que participen en l’animació, tindran l’oportunitat de conéixer el seu poble, les aventures que viu amb els seus amics, en el col·legi, en el campament de vela o al ritme de la música del seu grup de rock. A més, coneixeran també la relació que té amb la seua germana que, de manera afectuosa, la crida desgràcia.

Aquesta activitat s’avança a la celebració del Dia Internacional del Llibre, 23 d’abril, que, a Burjassot, se celebrarà amb una xerrada sobre les tecnologies de la informació en l’animació lectora.